12.5.2022
SK
Úradný vestník Európskej únie
L 135/7
(16)
Posudzovanie traťových cieľov v oblasti nákladovej efektívnosti sa uskutočnilo s prihliadnutím na miestne okolnosti.
Bolo doplnené o preskúmanie prvkov stanovených v bode 2 prílohy IV k vykonávaciemu nariadeniu (EÚ) 2019/317, konkrétne o kľúčové faktory a parametre tvoriace základ týchto cieľov, ktoré sú uvedené v bode 2.1 písm.
d) uvedenej prílohy.
(17)
Okrem toho Komisia pri posudzovaní navrhovaných traťových cieľov v oblasti nákladovej efektívnosti letísk patriacich do rozsahu pôsobnosti vykonávacieho nariadenia (EÚ) 2019/317, ktoré vykonala v súlade s článkom 1 ods.
3 a ods.
4 uvedeného nariadenia, doplnila preskúmanie o posúdenie navrhovaných cieľov v oblasti nákladovej efektívnosti terminálnych leteckých navigačných služieb v súlade s bodom 2.1 písm.
c) prílohy IV k vykonávaciemu nariadeniu (EÚ) 2019/317.
Príslušné zistenia týkajúce sa navrhovaných cieľov vzbudzujúcich obavy sa uvádzajú v tomto rozhodnutí.
(18)
V súlade s bodom 2 písm.
f) prílohy IV k vykonávaciemu nariadeniu (EÚ) 2019/317 Komisia pri posudzovaní navrhovaných cieľov v oblasti kapacity doplnila svoje preskúmanie o posúdenie návrhov systémov stimulov uvedených v článku 11 vykonávacieho nariadenia (EÚ) 2019/317.
V tejto súvislosti Komisia preskúmala, či návrhy systémov stimulov spĺňajú hmotnoprávne požiadavky stanovené v článku 11 ods.
1 a 3 vykonávacieho nariadenia (EÚ) 2019/317.
Príslušné zistenia týkajúce sa návrhov systémov stimulov vzbudzujúcich obavy sa uvádzajú v tomto rozhodnutí.
Osobitné aspekty týkajúce sa vývoja objemu dopravy (19)
V základnej prognóze objemu dopravy útvaru STATFOR z októbra 2021 sa predpokladá, že letecká doprava na úrovni celej Únie dosiahne v priebehu roka 2023 úroveň spred pandémie a v roku 2024 túto úroveň prekročí.
Miera neistoty týkajúca sa vývoja objemu dopravy je naďalej mimoriadne vysoká vzhľadom na riziká súvisiace s vývojom epidemiologickej situácie týkajúcej sa ochorenia COVID-19.
Komisia poznamenáva, že obnova objemu dopravy bude zrejme v jednotlivých členských štátoch nerovnomerná.
(20)
Preto sa očakáva, že nárast objemu dopravy predpovedaný na RP3 bude v niektorých členských štátoch výrazne nižší než priemerný nárast objemu dopravy na úrovni celej Únie a predpokladá sa, že objemy dopravy počas RP3 zostanú vo viacerých z týchto členských štátoch pod úrovňami spred pandémie.
Komisia takisto uznáva, že v dôsledku toho je dosiahnutie celoúnijných cieľov v oblasti nákladovej efektívnosti pre dané štáty náročnejšie, a túto skutočnosť zohľadnila pri preskúmaní miestnych okolností relevantných pre posúdenie každého návrhu plánu výkonnosti.
ZISTENIA TÝKAJÚCE SA BLOKU FABEC
Posúdenie navrhovaných cieľov výkonnosti v kľúčovej oblasti výkonnosti zameranej na nákladovú efektívnosť – Belgicko a Luxembursko (21)
Traťové ciele v oblasti nákladovej efektívnosti navrhované Belgickom a Luxemburskom na RP3:
Belgická a luxemburská traťová zóna spoplatňovania
Navrhované traťové ciele v oblasti nákladovej efektívnosti, vyjadrené ako stanovené traťové jednotkové náklady (v reálnych hodnotách v cenách za rok 2017)
(22)
2014 výcho­ disková hodnota
2019 výcho­ disková hodnota
2020 – 2021
2022
2023
2024
73,13 EUR
83,28 EUR
189,52 EUR
113,26 EUR
108,51 EUR
103,82 EUR
Pokiaľ ide o kritérium stanovené v bode 1.4 písm.
a) prílohy IV k vykonávaciemu nariadeniu (EÚ) 2019/317, Komisia konštatuje, že vývoj belgických a luxemburských traťových stanovených jednotkových nákladov na úrovni zóny spoplatňovania +5,7 % ročne počas RP3 nezodpovedá vývoju +1,0 % na úrovni celej Únie počas rovnakého obdobia.